Almal gaande oor nuwe foto’s van PippiePippie Kruger en Bobby van Jaarsveld (Foto: Anice Barnard Kruger, Facebook) Facebook gons oor foto’s van Pippie Kruger, wat op Oujaarsaand 2011 derdegraadse brandwonde oor 80% van haar lyf opgedoen het nadat ŉ bottel vuuraansteekjel ontplof het. Pippie was twee jaar oud toe die voorval gebeur het, en sy moes erge veloorplantings ondergaan. Sy het in Junie 2012 baanbrekerchirurgie ontvang waar haar eie gekloonde vel, wat in ŉ laboratorium in Boston gekweek is, op haar wonde oorgeplant is. Nou staan almal verstom oor die merkwaardige vordering wat sy gemaak het en komplimente stroom in. Anice Barnard Kruger, Pippie se ma, het die foto’s op Facebook gelaai waar Pippie onder andere saam met die sanger Bobby van Jaarsveld afgeeem is. Pippie het in Junie haar sesde verjaarsdag gevier. Pippie het op Oujaarsaand 2011 derdegraadse brandwonde oor 80% van haar lyfie toe ’n vuuraansteekmiddel tydens ŉ braai ontplof het. Pippie was twee jaar oud ten tyde van die voorval. Pippie het in Junie 2012 baanbrekerchirurgie ontvang waar haar eie gekloonde vel, wat in ŉ laboratorium in Boston gekweek is, op haar wonde oorgeplant is.